ప్రభుత్వానికి ఆర్బీఐ జవాబుదారీ
 ఆర్బీఐ నగదు నిల్వల చైర్మెన్‌ బిమల్‌ జలాన్‌
న్యూఢిల్లీ : ప్రభుత్వ రంగ స్వతంత్ర సంస్థలను ఒక్కో దాన్ని మోడీ సర్కార్‌ తన గుప్పిట్లోకి తీసుకుంటున్నారనడానికి మరో పరిణామం చోటు చేసుకుంది. తాజాగా రిజర్వు బ్యాంకు ఆఫ్‌ ఇండియా కేంద్ర ప్రభుత్వానికి జవాబుదారీ అంటూ ఆర్బీఐ నగదు నిల్వల చైర్మెన్‌ బిమల్‌ జలాన్‌ వ్యాఖ్యలే నిదర్శనం. ఆర్బీఐ విధానాల్లో ప్రభుత్వానికి కట్టుబడి ఉండాల్సిందేనని జలన్‌ గురువారం పేర్కొన్నారు. ఆర్బీఐ మాజీ గవర్నర్‌ జలాన్‌ నేతత్వంలో ఓ కమిటీని నగదు నిల్వల పరిమాణం పరిశీలనకు ఆర్బీఐ, కేంద్ర ప్రభుత్వం కలిసి నియమించిన విషయం తెలిసిందే. ప్రస్తుతం ఆర్బీఐ వద్ద రూ.9.6 లక్షల కోట్లకుపైగా మిగులు నిల్వలు ఉన్నాయి. ఈ నిల్వల్లో రూ.3.3 లక్షల కోట్లు ఇవ్వాలంటూ ఆర్బీఐకి కేంద్రం ప్రతిపాదించిన విషయం తెలిసిందే. దీంతో అప్పటికే ఆర్బీఐకి, కేంద్ర ఆర్థిక మంత్రిత్వ శాఖకు మధ్య ఉన్న విభేదాలు భగ్గుమన్నాయి.
మీ స్నేహితులకు రికమెండ్ చెయ్యండి